شلوح (بتاشلحيت: إيشلحین) هوما واحد لمجموعة ديال لأمازيغ ف شمال إفريقيا بزاف ساكنين ف سوس و حتا ف الجبال ديال لأطلس و خصوصا لأطلس صغير ف المغريب. لعدد ديال الشلوح علا حساب لإحصاء ديال 2014 هو كثر من 7 و نص مليون واحد اللي هي 20% تقريبا من السكان ديال لمغريب. لأمازيغ اللي كانو ف لمغريب شحال هادي كانو تايتاجرو مع لفينيقيين و لقرطاجيين حتا دارو لمملكة ديال موريطانية. هاد لمملكة سالات منين جاو الرومان عام 33 م. في لقرن السابع جاو العرب و الأمويين و شدو شمال غرب إفريقيا حتال قرطاج عام 698 م. شدو لمغريب حال عام 739 م للي جراو فيه شي قبايل أمازيغية على الأمويون مبعد معركة الأشراف. بزاف ديال السلالات حكمو الشلوح بحال لأدارسة ولمرابطين (1053-1147) و لموحدين (1147-1275) و لمرينيين (1213-1524) و سعديين (1554-1659م). بعدها جاو لعلويين عام 1668 و لحماية لفرانساوية. بزاف ديال الشلوح تايعيشو ب التربية ديال لمواشي و الزراعة ف جبال ديال لأطلس و سهل ديال سوس. كاين بزاف منهم تايتحركو على حساب الشتا إلى كاين لجفاف. الشلوح تايهضرو ب تاشلحيت اللي هي من لوغات أطلسية أمازيغية.